ང་ཚོ་མཐོ་འབྲིང་ཡིན་དུས།ཁྱོད་ཀྱིས་གུ་རུ་འོད་གསལ་ལ་བྲིས་པའི་འཕྲིན་ཡིག་ཅིག་ཏུ༼ངའི་ཕུགས་བསམ་ནི་མ་འོངས་པར་དགེ་བའི་བཤེས་གཉེན་ཞིག་བྱ་རྒྱུ་དེ་ཡིན༽ཞེས་བྲིས་འདུགཕུགས་བསམ་ཞེས་པ་ལ་རིགས་མང་པོ་ཞིག་ཡོད་ངེས་ལ་ཁྱབ་ཀྱང་ཆེ་ཆུང་གང་རུང་ཡོད་ཆོགདེ་བཞིན་ང་ཚོར་མི་ཚེ་དོན་ལྡན་དུ་འགྱུར་བའི་ཕུགས་བསམ་རླབས་ཆེན་ཞིག་ཡོད་འོས་ཏེ།དཔེར་ན་ཁྱོད་ཀྱི་ཐོག་མའི་ཕུགས་བསམ་འདི་ནི་རླབས་ཆེན་ཞིག་རེད།ད་ལྟ་ཁྱོད་རང་ཕུགས་བསམ་འདི་མངོན་འགྱུར་བྱེད་པའི་དུས་དང་ཡུལ།རིག་གནས་བཅས་ཀྱི་ཆ་རྐྱེན་གང་ལ་གང་འཚམས་ཤིག་ལྡན་འདུག་པས་ཁྱོད་ཀྱིས་ཕུགས་བསམ་འདི་ལག་ལེན་ཏུ་བསྟར་བར་ང་རང་རེ་བ་ཧ་ཅང་ཆེ།དེ་བཞིན་ཕུགས་བསམ་ཞེས་པ་ནི་དུས་དང་བསྟུན་ཏེ་འགྱུར་བཞིན་ཡོད་དེ་དཔེར་ན་ང་ལ་མཚོན་ན་ཐོག་མའི་ཕུགས་བསམ་ནི་རང་ཚུགས་བརྟན་པའི་རྩོམ་པ་པོ་ཞིག་བྱ་རྒྱུ་དེ་ཡིན་ཡང་ད་ལྟ་ང་རང་ཕུགས་བསམ་འདི་དང་རྒྱང་ཐག་རིང་བར་གནས་ཡོད།དེའི་རྗེས་སུ་ངའི་ཕུགས་བསམ་ནི་སྒལ་ཚུགས་ཡོད་པའི་ཁེ་ལས་པ་ཞིག་བྱ་རྒྱུ་ཡིན་ལ་ད་ལྟ་ང་རང་དེ་དང་ཡང་རྒྱང་ཐག་རིང་བར་གནས་འདུགདེའི་རྗེས་སུ་ངའི་ཕུགས་བསམ་ནི་མིའི་རིགས་ཀྱི་བླ་སྲོག་གསོ་བའི་སློབ་གསོ་བ་ཞིག་བྱ་འདོད་པ་དེ་ཡིན་མོད་ད་ལྟ་ང་རང་དེ་དང་ལྷག་པར་དུ་བར་ཁྱད་ཆེན་པོ་ཡོད་འདུགའདི་ལྟར་བལྟས་ན།ཕུགས་བསམ་གྱིས་ཕུགས་བསམ་ལ་ཡང་རོགས་འདེགས་དང་སྒུལ་ཤུགས་སྟེར་ཐུབ་པའི་ཚོར་བ་ཞིག་ང་ལ་བྱུང་།དེ་ཡང་ལོས་ཡིན་ཏེ།ཕུགས་བསམ་ཞེས་པ་ནི་ངས་བལྟས་ན་མཇུག་འབྲས་ཤིག་ལ་ངོས་བཟུང་ན་འགྲིག་པ་ལས་དྲན་སྟངས་དང་གོ་རིམ་ཞིག་ལ་ངོས་བཟུང་ན་མི་འགྲིགནམ་ཞིག་ཁྱོད་རང་དགེ་རྒན་བྱས་ཏེ་དགེ་རྒན་གྱི་རླབས་ཆེ་བའི་བྱ་བའི་སྟེང་ལ་རང་གི་རིན་བྲལ་གྱི་ཚེ་སྲོག་བསྟིམ་ཚར་དུས་ངས་ད་གཟོད་ཁྱོད་ཀྱི་ཕུགས་བསམ་འགྲུབ་པར་ངོས་བཟུང་ན་ཨེ་འགྲིགགྲོགས་པོ།